Հասարակության թշնամիները (ֆիլմ, 2009)

Հասարակության թշնամիները, ամերիկյան քրեական դրամա ֆիլմ է, որի ռեժիսորն է Մայքլ Մանը և սցենարիստներն են Մայքլ Մանը, Էն Բայդերմենը և Ռոնան Բենեթը։ Այն վերցված է Բրայան Բուրոուի «Հանրության թշնամիները։ Ամերիկայի մեծագույն հանցագործության ալիքը և ՀԴԲ-ի ստեղծումը 1933-34 թվականներին» ոչ գեղարվեստական գրքից։ Գլխավոր հերոսը՝ հայտնի ավազակ Ջոն Դիլինջերն է (Ջոնի Դեփ), ով կատարելով մի շարք հանդուգն ավազակային հարձակումներ ԱՄՆ-ի բանկերի վրա՝ ժողովրդի աչքում դարձել է իսկական հերոս։ Նա ՀԴԲ-ի գլխավոր թիրախն է, առաջին հերթին գործակալ Մելվին Պերվիսի (Քրիստիան Բեյլ) համար, ով լավագույնն է իր իր գործում։ 
Բուրոուն ի սկզբանե ցանկացել է գրել սցենար ԱՄՆ-ի ճգնաժամի տարիներին տիրող հանցագործություների ալիքի մասին մինիսերալի համար, բայց մտափոխվել է և գիրք է գրել այդ թեմայով։ Սակայն Մանը փոփոխելով սցենարը՝ այն դարձրել է ֆիլմ, որը ճշգրտորեն չի համապատասխանում պատմական իրողություններին։


== Սյուժե ==
Չարլզ Ֆլոյդին (Չենինգ Թաթում) սպանելուց հետո, Էդգար Հուվերը (Բիլի Քրուդափ) ՀԴԲ-ի գործակալ Մելվին Պերվիսին հրամայում է զբաղվել ավազակ Ջոն Դիլինջերի գործով։ Պերվիսը հավատացնում է Հուվերին, որ կօգտագործի տեխնիկական բոլոր միջոցները, որպեսզի պայքարի հանցագործությունների դեմ՝ սկսած մատնահետքերից մինչև հեռախոսակապի գաղտնալսումը։
Մի քանի բանկի կողոպուտից հետո՝ Ջոն Դիլինջերը ռեստորանում հանդիպում է Բիլի Ֆրեշետին (Մարիոն Քոտիար) և հասնում է նրան վերարկու գնալով։ Ֆրեշետը սիրահարվում է նրան, նույնիսկ այն բանից հետո երբ բացահայտում է նրա ով լինելը և նրանք երկուսով դառնում են անբաժանելի։
Պերվիսը չստացված ծուղակ է լարում մի հյուրանոցում, որտեղ նրա կարծիքով մնում է Ջոն Դիլինջերը։ Գործակալներից մեկին սպանում է «Փոքրիկ» Նելսոնը, ով փախչում է Թոմի Կարոլի հետ։ Պերվիսը խնդրում է Հուվերին վարձել հատուկ ջոկատայիններ, ովքեր պետք է որսան հանցագործներին ողջ կամ մահացած։
Ոստիկանությունը ձերբակալում է Դիլինջերին և նրա ավազակախմբին Արիզոնա նահանգի Տուսոն քաղաքում, Կոնգրես Հյուրանոցի հրդեհից հետո, որտեղ նրանք գիշերել էին։ Դիլինջերին տեղափոխում են Ինդիանա, որտեղ Շերիֆ Լիլիան Հոլին նրան բանտարկում է Լեյկ Կաունտի բանտում, որտեղից էլ Դիլինջերը և մյուս բանտարկյալները օգտագործելով կեղծ զենքեր փախչում են։ Դիլինջերը չի կարողանում տեսնել Ֆրեշետին, որովհետև նա խիստ հսկողության տակ էր։
Քերոլը համոզում է Դիլինջերին կողոպտել Սյու Ֆոլսի բանկը։ Կողոպուտից հետո ավազակախումբը թաքնվում է Փոքրիկ Բոհեմիա հյուրանոցում, վիրավոր Քերոլին թողնելով ոստիկանության ձեռքում։ Պերվիսը և նրա մարդիկ տանջում են Քերոլին, որպեսզի իմանան ավազակախմբի գտնվելու վայրը։ Չդիմանալով տանջանքներին՝ Քերոլը ամեն ինչ հայտնում է նրանց։ Պերվիսը և իր մարդիկ շրջապատում են Փոքրիկ Բոհեմիան, նրանց միջև սկսվում է փոխհրաձգություն, որի արդյունքում Պերվիսին հաջողվում է ոչնչացնել ողջ ավազակախմբին բացի Դիլինջերից։
Պերվիսը սպառնում է Աննա Սեյջին (որը ներգաղթյալ էր և Ջոն Դիլինջերի ծանոթներից) դեպորտացիայով, ստիպելով նրան համագործակցել իր հետ։ Նա համաձայնվում է մատնել Ջոն Դիլինջերին։ Սեյջը հայտնում է Պերվիսին, որ երեկոյան Դիլինջերի հետ լինելու են կինոթատրոնում։ Ֆիլմից հետո Պերվիսը և իր մարդիկ շրջապատում են Դիլինջերին և սպանում նրան։ Մահանալուց առաջ Դիլինջերը շշնջում է խոսքեր, որը լսում է գործակալ Ուինստեդը։
Ուինստենդը գնում է Ֆրեշետի մոտ՝ ով դեռ բանտում էր, հայտնելու Դիլինջերի մահվան լուրը և փոխանցելու նրան մահացածի վերջին խոսքերը։
Մելվին Պերվիսը 1935 թվականին հեռանում է ՀԴԲ-ից և 1960 թվականին ինքնասպան լինում։ Ազատվելուց հետո 1936 թվականին Ֆրեշետը հաստատվում է Վիսկոնսին նահանգում, որտեղ էլ ապրում է մինչև կյանքի վերջը։


== Դերակատարներ ==


== Նկարահանումներ ==
Սկուզբունքային նկարանումները սկսվել են 2008 թվականի մարտի 17-ին։ Վիսկոնսին նահանգի Կոլումբոս քաղաքում և շարունակվել Իլինոյս նահանգի Չիկագո, Ավրորա, Ջոլիետ և Լոքփորտ քաղաքներում և Վիսկոնսին նահանգի Օշկոշ, Բիվեր Դեմ, Միլուոքի և Մեդիսոն քաղաքներում ներառելով Փոքրիկ Բոհեմիան, որտեղ 1934 թվականին սկսվեց զենքային մենամարտ Դիլինջերի ավազակախմբի և ՀԴԲ-ի միջև : Ֆիլմի մի քանի դրվագներ նկարահանվել են Ինդիանա նահանգի Քրոուն Փոինթ քաղաքում, որտեղ Դիլինջերը գտնվում էր բանտում, սակայն փախչում է։


== Ծանոթագրություններ ==


== Արտաքին հղումներ ==
http://www.publicenemies.net Հասարակության թշնամիները (ֆիլմ, 2009). պաշտոնական կայք
Հասարակության թշնամիները(անգլ.) ֆիլմը Internet Movie Database կայքում
Հասարակության թշնամիները(անգլ.) ֆիլմը Rotten Tomatoes կայքում
«Հասարակության թշնամիները»(անգլ.) ֆիլմը Metacritic կայքում:
«Հասարակության թշնամիները»(անգլ.) ֆիլմը Box Office Mojo  կայքում
Apple: Public Enemies trailers Retrieved 2012-12-11
Wisconsin Department of Natural Resources: Mirror Lake Retrieved 2012-12-11
Chasing the Frog: The truth behind "Public Enemies" Retrieved 2012-12-11